text: [{"text_idx": "#000009", "text": "Vuli Vua na Qasenivuli Levu"}, {"text_idx": "#000016", "text": "Vakasamataka mada na levu ni loloma ni Kalou me tala mai kina na Luvena me mai mate ena vukudra na tamata vaka oya! Vakacava mo wilika ena iVolatabu na ka e caka oya ena Joni wase 3, tikina e 16. E kaya: \u201cNi sa lomani ira na kai vuravura vakaoqo na Kalou, me solia kina na Luvena e dua bauga sa vakatubura, me kakua ni rusa ko ira yadua era sa vakabauti koya, me ra rawata ga na bula tawa mudu.\u201d"}, {"text_idx": "#000026", "text": "O bau taleitaka na ka vinaka e cakava oya o Jisu?\u2014 Ni o masu vua na Kalou, o bau vakavinavinakataka na nona solia na Luvena ena vukuda?\u2014 A taleitaka na yapositolo o Paula na ka e cakava na Karisito ena vukuna. E vola o Paula ni Luve ni Kalou e \u201clomani au, ka soli koya e na vukuqu.\u201d (Kalatia 2:20) O Jisu e mate tale ga ena vukudaru. E cabora na nona bula uasivi meda rawata kina na bula tawamudu! Oya e dua na vuna levu meda lomani Jisu kina."}, {"text_idx": "#000030", "text": "E dua tale na vuna eda lomani Jisu kina baleta nida vinakata meda vakatotomuri Jiova. \u201cSa lomani au ko Tamaqu,\u201d e kaya o Jisu. O kila na vuna e lomani Jisu kina kei na vu ni noda lomani Jisu tale ga?\u2014 Baleta ni vakadonuya o Jisu me mate me rawa kina ni vakayacori na loma ni Kalou. (Joni 10:17, VV) O koya gona, meda cakava sara na ka e vakarota na iVolatabu: \u201cDou qai vakadamurimuria na Kalou, me vakataki ira na gone ni toko; ka dou ia tikoga nai valavala ni loloma, me vaka sa loloma talega na Karisito vei kemudou, a sa soli koya e na vukuda.\u201d\u200b\u2014Efeso 5:1, 2."}, {"text_idx": "#000031", "text": "Mo rawa ni taleitaki Jisu kei na veika e cakava ena vukuda, yalovinaka wilika na Joni 3:35; 15:9, 10; kei na 1 Joni 5:11, 12."}, {"text_idx": "#000032", "text": "Rawa ni o Wilika Tale ga"}]